31986L0530
L 312/39
JURNALUL OFÍCIAL AL UNIUNII EUROPENE
DIRECTIVA COMISIEI
din 28 octombrie 1986
de modificare a anexei la Directiva 82/471/CEE a Consiliului privind anumite produse utilizate în alimentația animalelor
(86/530/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 82/471/CEE a Consiliului din 30 iunie 1982 privind anumite produse utilizate în alimentația animalelor (1), modificată ultima dată de Directiva 85/509/CEE a Comisiei (2), în special articolul 6,
întrucât Directiva 82/471/CEE prevede adaptarea constantă a conținutului anexelor, datorită evoluției cunoștințelor științifice sau tehnice;
întrucât studierea a trei noi produse care fac parte din grupele de produse proteice, de compuși azotați neproteici și de acizi aminați a pus în evidență că aceste produse sunt în conformitate cu cerințele Directivei 82/471/CEE; întrucât, prin urmare, ar trebui permisă utilizarea acestor produse, în anumite condiții, în alimentația animalelor;
întrucât măsurile prevăzute în prezenta directivă sunt în conformitate cu avizul Comitetului permanent pentru furaje,
ADOPTĂ PREZENTA DIRECTIVĂ:
Articolul 1
Anexa la Directiva 82/471/CEE se modifică în conformitate cu anexa la prezenta directivă.
Articolul 2
Statele membre pun în aplicare actele cu putere de lege și actele administrative necesare pentru a se conforma prezentei directive până la 30 iunie 1988. Statele membre informează de îndată Comisia cu privire la aceasta.
Articolul 3
Prezenta directivă se adresează statelor membre.
Adoptată la Bruxelles, 28 octombrie 1986.